《和意行韵》
宋代·丘葵

一枝筇竹度年华，自爱藤阴夹雨涯。
野叟笑予衣落魄，牧童见客手交叉。
染成众缘桑初椹，落尽千红楝始花。
步至桥西水穷处，却随黄犊还吾家。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。